# Aliochino patranka

### Straipsnis iš Vikipedijos, laisvosios enciklopedijos.

Aliochinas-Nimzowitsch'ius 1930 Pozicija po 26.Vc1

Aliochino patranka – šachmatų figūrų konfigūracija, pavadinta pasaulio čempiono Aleksandro Aliochino (Alexander Alekhine) vardu. Pirmą kartą ji buvo panaudota prieš didmeistrį Aaron Nimzowitsch, San Remo 1930 partijoje ir baigėsi Aliochino pergale.
Sumanymas toks – sukuriama dviejų bokštų, sustatytų vienas už kito baterija, remiama valdovės. Priešininkui tai gali padaryti rimtų nuostolių.
Aliochino patranką gana sunku sukurti, kadangi ją sudarančios figūros reikalingos ginti flangams ir kitoms žaidimo pozicijoms. Ji turėtų būti naudojama tik tada, kai žada visiškai aiškų pranašumą, suardant gyvybiškai svarbių ir labai saugomų laukelių gynybą. Neteisingas Aliochino patrankos panaudojimas gali atnešti didžiulių nuostolių ir tuoj pat nulemti žaidimo baigtį.
Žaidimas, kuriame buvo panaudota Aliochino patranka
Aleksandras Aliochinas prieš Aaron’ą Nimzowitsch’ių

1.e4 e6 2.d4 d5 3.Žc3 Rb4 4.e5 c5 5.Rd2 Že7 6.Žb5 Rxd2+ 7.Vxd2 0–0 8.c3 b6 9.f4 Ra6 10.Žf3 Vd7 11.a4 Žbc6 12.b4 cxb4 13.cxb4 Rb7 14.Žd6 f5 15.a5 Žc8 16.Žxb7 Vxb7 17.a6 Vf7 18.Rb5 Ž8e7 19.0–0 h6 20.Bfc1 Bfc8 21.Bc2 Ve8? 22.Bac1 Bab8 23.Ve3 Bc7 24.Bc3 Vd7 25.B1c2 Kf8 26.Vc1 (Diagramoje pavaizduota pozicija. Aliochinas suformuoja Aliochino patranką ir laimi žaidimą) ...Bbc8 27.Ra4 b5 28.Rxb5 Ke8 29.Ra4 Kd8 30.h4! h5 31.Kh2 g6 32.g3 1-0
Po šešerių metų, 1936, William’as Winter’is pralaimėjo Aliochinui Nottingham’e, Aliochinas vėl panaudojo šį būdą. Nuo tol, šachmatų žaidėjai daug išmoko kaip naudotį šią konfigūraciją ir nuo jos apsisaugoti. Nors kai kurie tarptautiniai žaidimai vis dar pralaimimi naudojantiems šią taktiką.

Rodomas puslapis "http://lt.wikipedia.org../../../a/l/i/Aliochino_patranka.html"

Kategorija: Šachmatai

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Dansk
- English